Adidas lansează versiuni mai ieftine ale pantofilor săi cu trei dungi, cum ar fi Samba, din piele albă şi neagră, deoarece îşi propune să răspândească această tendinţă, a declarat CEO-ul Bjorn Gulden, la adunarea anuală a acţionarilor companiei din Germania, informează news.ro.
"Este important să înţelegem că nu toată lumea îşi poate permite să cumpere un pantof cu 120 sau 150 [dolari], dar toată lumea vrea să ia parte la aceleaşi tendinţe", le-a spus Gulden investitorilor într-o prezentare la Furth, lângă sediul Adidas din Herzogenaurach, săptămâna trecută.
Adidas va oferi versiuni similare ale Samba şi altor pantofi pentru 60-80 de dolari, preţuri mai accesibile decât cele de 100-150 de dolari pentru liniile principale de pantofi, potrivit unui slide prezentat de Gulden.
"Ceea ce facem la vârf, 100 [dolari] şi mai mult, reducem", a spus Gulden.
Modelele mai ieftine sunt destinate retailerilor precum Deichmann şi Intersport, a adăugat el.